12 ฐานะการเงินและผลการดำเนินงาน

(1) งบการเงิน

(1) รายงานการสอบบัญชี

งบการเงินทั้ง 3 ปีที่ผ่านมาของบริษัทและงบการเงินรวม
ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไข

บริษัท มีเดีย ออฟ มีเดียส์ จำกัด (มหาชน) ในฐานะผู้ทำแผนได้แต่งตั้งนายชัยกรณ์ อุ่นปิติพงษา
แห่งสำนักงาน ดร.วิรัช แอนด์ แอสโซซิเอทส์ เป็นผู้สอบบัญชีของบริษัทสำหรับงบการเงินประจำปี
2544 แทนบริษัท ไพร้ซวอเตอร์เฮาส์คูเปอร์ส เอบีเอเอส จำกัด ซึ่งเป็นผู้สอบบัญชีปีก่อนๆ

(ข) ตารางสรุปงบการเงินรวม

[TABLE]

บริษัทมีเดีย ออฟ มีเดียส์ จำกัด (มหาชน) และบริษัทย่อย

งบกระแสเงินสด

[TABLE]

(2) คำอธิบายและการวิเคราะห์ฐานะการเงินและผลการดำเนินงาน

  ผลการดำเนินงานและการเปลี่ยนแปลงที่สำคัญ

นับแต่ปี 2540 ต่อเนื่องมาจนถึงปัจจุบัน
บริษัทได้เร่งดำเนินการปรับกลยุทธ์ในการดำเนินธุรกิจเพื่อให้สามารถประคองตัวให้รอดพ้นจากวิกฤตไปให้ได้
บริษัทได้บรรลุผลสำเร็จในการดำเนินการตามแผนระยะสั้นและระยะปานกลางที่กำหนดไว้ กล่าวคือ
ได้ปรับปรุงระบบการขายและการจัดเก็บหนี้ให้มีประสิทธิภาพมากขึ้น โดยให้มีหนี้สูญจากการขายใหม่
ไม่เกินร้อยละ 5 ของรายได้ สร้างรายได้เพิ่มจากรายได้โฆษณาซึ่งเป็นรายได้หลัก เช่น
รายได้จากการสัมมนา รายได้จากศูนย์ฝึกอบรมอาชีพ และได้ปรับโครงสร้างธุรกิจให้มีขนาดเล็กลง
และดำเนินธุรกิจเฉพาะที่เป็นธุรกิจหลักและมีกำไรโดยได้ทำการจำหน่ายเงินลงทุนในบริษัทย่อยออกยกเว้นบริษัท
เอ็ม สแควร์ เอ็นเตอร์เทนเม้นท์ จำกัด และบริษัท อัครมีเดีย จำกัด ที่ยังรอจำหน่ายออกในปัจจุบัน
นอกจากนี้ยังประสบความสำเร็จในแผนงานที่สำคัญต่อความอยู่รอดของธุรกิจ
นั่นคือการปรับโครงสร้างหนี้โดยการยื่นขอฟื้นฟูกิจการต่อศาลล้มละลายกลางในเดือนตุลาคม 2543
หลังจากที่ไม่ประสบความสำเร็จจากการปรับโครงสร้างหนี้ตามกระบวนการปรับโครงสร้างหนี้ของคณะกรรมการส่งเสริมเพื่อการปรับโครงสร้างหนี้
ธนาคารแห่งประเทศไทย โดยบริษัทใช้เวลามากกว่า 1 ปี
ในกระบวนการฟื้นฟูกิจการนับแต่วันที่ศาลมีคำสั่งให้ฟื้นฟูกิจการเมื่อวันที่ 1 ธันวาคม 2543
จนถึงวันที่ศาลมีคำสั่งเห็นชอบด้วยแผนฟื้นฟูกิจการของบริษัทเมื่อวันที่ 15 มกราคม 2545

เป้าหมายหลักของการปรับโครงสร้างหนี้ตามแผนฟื้นฟูกิจการ มีดังนี้

-   จัดทำประมาณการงบการเงินภายใต้สมมติฐานที่เป็นไปได้

-   หนี้คงเหลือที่ต้องผ่อนจ่ายเป็นเงินจะต้องสอดคล้องกับประมาณการกระแสเงินสด

-   หนี้ส่วนที่เกินจากประมาณการกระแสเงินสดนั้นจะปรับให้อยู่ในรูปของวิธีการชำระรูปแบบอื่นๆ
    เช่น แปลงหนี้เป็นทุน หุ้นกู้แปลงสภาพ หนี้แขวนไว้ หรือชำระด้วยบริการโฆษณา เป็นต้น.

-   หลังปรับโครงสร้างหนี้แล้วจะทำให้บริษัทสามารถแก้ไขส่วนของผู้ถือหุ้นให้เป็นบวกได้
    ซึ่งจะเป็นปัจจัยหนึ่งที่ส่งผลให้หุ้นของบริษัทสามารถซื้อ-ขายในหมวดปกติได้
    อันจะเป็นผลดีแก่ผู้ถือหุ้นของบริษัท

-   ทำให้บริษัทมียอดขาดทุนสะสมในบัญชีน้อยที่สุด

-   ให้คุณโฆสิต สุวินิจจิต และคุณยุวดี บุญครอง
    ซึ่งเป็นผู้บริหารธุรกิจมีสัดส่วนการถือหุ้นในบริษัทหลังปรับโครงสร้างหนี้ไม่ต่ำกว่าร้อยละ 25
    ของทุนจดทะเบียน และจะต้องดำรงสัดส่วนการถือหุ้นนี้ไปจนกว่าจะชำระหนี้ครบถ้วน

  สรุปสาระสำคัญของการปรับโครงสร้างหนี้ตามแผนฟื้นฟู

การจัดกลุ่มเจ้าหนี้ 

จัดแบ่งประเภทหนี้ออกเป็น 13 กลุ่มดังนี้

กลุ่มที่ 1. เจ้าหนี้มีประกัน - เจ้าหนี้สถาบันการเงินที่มีประกันเป็นทรัพย์สินของลูกหนี้

กลุ่มที่ 2. เจ้าหนี้มีประกันอื่น - เจ้าหนี้มีประกันที่ไม่ใช่ทรัพย์สินของลูกหนี้

กลุ่มที่ 3. เจ้าหนี้บุริมสิทธิ์ - เจ้าหนี้พนักงาน และสรรพากร

กลุ่มที่ 4. เจ้าหนี้ที่จำเป็นต่อการสนับสนุนธุรกิจ - เจ้าหนี้ที่ให้สัมปทานการออกรายการ

กลุ่มที่ 5. เจ้าหนี้พิธีกร - เจ้าหนี้พิธีกร และ/หรือดาราที่ทำงานให้กับบริษัท

กลุ่มที่ 6. เจ้าหนี้การค้า - เจ้าหนี้การค้าทั่วไป

กลุ่มที่ 7. เจ้าหนี้ที่ชำระเป็นบริการ - เจ้าหนี้ที่มีสัญญาการแลกบริการกับบริษัท

กลุ่มที่ 8. เจ้าหนี้สถาบันการเงินไม่มีประกัน

กลุ่มที่ 9. เจ้าหนี้ค้ำประกัน - หนี้ที่เกิดจากการที่บริษัทไปค้ำประกันเงินกู้ของบริษัทในเครือ
หรือบริษัทที่เกี่ยวข้อง

  - หนี้ที่เกิดจากเจ้าหนี้ที่ออกหนังสือสัญญาค้ำประกันเพื่อค้ำประ

กันภาระหนี้ของบริษัท

กลุ่มที่ 10. เจ้าหนี้กรรมการ - เงินกู้ยืมกรรมการ และค่าตอบแทนกรรมการ

กลุ่มที่ 11. เจ้าหนี้บริษัทในเครือและบริษัทที่เกี่ยวข้อง

กลุ่มที่ 12. เจ้าหนี้จากการประมูลหนี้ปรส. -
เจ้าหนี้ที่เกิดจากการโอนสิทธิจากการชนะการประมูลหนี้ปรส.

กลุ่มที่ 13. เจ้าหนี้สรรพากรที่มีข้อพิพาท - หนี้ภาษีเงินได้นิติบุคคลปี 2539
ภาษีมูลค่าเพิ่มและภาษีบุคคลธรรมดาหัก ณ ที่จ่าย ปี 2539 และ 2540
ที่เกิดจากการประเมินย้อนหลัง

หนี้ที่ปรับโครงสร้าง

-   ยอดเงินต้น 899.1 ล้านบาท

-   ดอกเบี้ยค้างจ่าย 177.0 ล้านบาท

รวมหนี้ที่ปรับโครงสร้าง 1,076.1 ล้านบาท จำนวน 304 ราย

แนวทางการปรับโครงสร้างหนี้ มี 7 วิธี ดังนี้

1.  หนี้ผ่อนชำระมีดอกเบี้ย จำนวน 176.9 ล้านบาท 16.4 % ของหนี้รวม

-   ผ่อนชำระภายใน 10 ปี

-   ชำระเงินต้นทุก 3 เดือน ปลอดชำระเงินต้น 2 ปี 6 เดือน นับแต่วันที่ศาลเห็นชอบด้วยแผน

-   คิดดอกเบี้ยในอัตรา 2% ในปี 2544-2545 อัตรา 4% ปี 2546
    และอัตราดอกเบี้ยต่ำสุดของลูกค้าชั้นดีเฉลี่ยของ 3 สถาบันตั้งแต่ปี 2547 เป็นต้นไป
    เริ่มคิดดอกเบี้ยนับแต่วันที่ศาลมีคำสั่งเห็นชอบด้วยแผน

-   ชำระดอกเบี้ยทุกสิ้นเดือน ดอกเบี้ยปี 2545 –2546 จ่าย 50%
    ดอกเบี้ยที่ตั้งพักไว้นี้จะชำระคืนพร้อมเงินต้นงวดสุดท้าย

2.  หนี้ผ่อนชำระไม่มีดอกเบี้ย จำนวน 65.2 ล้านบาท 6.1 % ของหนี้รวม

-   ผ่อนชำระภายใน 10 ปี โดยไม่มีดอกเบี้ย

-   ชำระเงินต้นทุก 3 เดือน ภายในวันสิ้นเดือนที่3 ปลอดชำระเงินต้น 2 ปี 6 เดือน
    นับแต่วันที่ศาลเห็นชอบด้วยแผน

3.  หนี้แขวนไว้ จำนวน 86.3 ล้านบาท 8.0 % ของหนี้รวม

ได้รับชำระจากเงินสดคงเหลือหลังจากชำระหนี้ข้อ 1 และข้อ 2 ในแต่ละปี
รวมถึงหลังจากกันเงินสดสำรองสำหรับการไถ่ถอนหุ้นกู้แปลงสภาพครบถ้วนแล้ว จ่ายดอกเบี้ย 0.01%
ต่อปี ทุก 6 เดือน ปลอดชำระเงินต้น 9 เดือน นับแต่วันที่ศาลเห็นชอบด้วยแผน
ในกรณีที่สามารถจ่ายชำระหนี้นี้ได้ก่อนปีที่ 10 จะจ่ายโดยคิดลดตามมูลค่าปัจจุบันของหนี้
โดยใช้อัตราส่วนลดที่อัตราดอกเบี้ยต่ำสุดของลูกค้าชั้นดีเฉลี่ยของ 3 สถาบัน ณ วันที่ชำระหนี้
ในกรณีที่ครบ 10 ปี แต่ยังจ่ายชำระไม่ครบ ให้เจรจาปรับโครงสร้างหนี้อีกครั้งหนึ่ง
และเจ้าหนี้สามารถเลือกขอรับชำระก่อนเป็นบริการโฆษณาแทนได้

4.  หนี้ที่เปลี่ยนเป็นหุ้นกู้แปลงสภาพ จำนวน 22.3 ล้านบาท 2.1% ของหนี้รวม

-   หุ้นกู้แปลงสภาพมีอายุ 10 ปี มูลค่าหุ้นละ 1,000 บาท ไถ่ถอนได้ในปี 2554

-   หากครบ 10 ปี บริษัทไม่มีเงินให้ไถ่ถอน ให้ยืดอายุหนี้หุ้นกู้แปลงสภาพออกไป
    หรือแปลงเป็นหุ้นสามัญ

-   ราคาแปลงสภาพจะอ้างอิงจากราคาปิดของหุ้นสามัญ ณ วันที่แปลงสภาพ โดยมีส่วนลด 30%
    จากราคาปิด

-   เริ่มแปลงสภาพได้ในปี 2549

-   จ่ายดอกเบี้ย 1% ต่อปีทุก 6 เดือน เริ่มจ่ายงวดแรก 30 มิถุนายน 2545
    (เป็นดอกเบี้ยระหว่างวันที่ 1 มกราคม 2545 ถึง 30 มิถุนายน 2545)

5.  หนี้ที่แปลงเป็นทุน จำนวน 273.2 ล้านบาท 25.4 % ของหนี้รวม

6.  หนี้ที่หักกลบกับลูกหนี้คงค้าง จำนวน 6.4 ล้านบาท 0.6 % ของหนี้รวม

7.  ปลดหนี้

เงินต้น จำนวน 127.5 ล้านบาท 11.9 % ของหนี้รวม

ดอกเบี้ยค้างจ่าย จำนวน 176.9 ล้านบาท 16.4 % ของหนี้รวม

นโยบายการชำระหนี้แต่ละกลุ่ม

+--------+--------------+--------------+---------------+---------------+
| กลุ่มที่   | เงินต้น        | แนวทาง       | ปลดหนี้         |               |
+--------+--------------+--------------+---------------+---------------+
|        | (ล้านบาท)     | กา           | เงินต้น         | ดอกเบี้ยค้างจ่าย  |
|        |              | รปรับโครงสร้าง |               |               |
+--------+--------------+--------------+---------------+---------------+
| 1      | 65.8         | 1,3,4,5      | -             | 14.5          |
+--------+--------------+--------------+---------------+---------------+
| 2      | 48.2         | 1,2,3,4,5,   | -             | 26.1          |
+--------+--------------+--------------+---------------+---------------+
| 3      | 8.7          | 2 หรือ 5, 2   | -             | -             |
|        |              | และ 5        |               |               |
+--------+--------------+--------------+---------------+---------------+
| 4      | 174.4        | 1,4,5        | -             | 13.2          |
+--------+--------------+--------------+---------------+---------------+
| 5      | 2.9          | 2 หรือ 5, 2   | -             | 0.1           |
|        |              | และ 5        |               |               |
+--------+--------------+--------------+---------------+---------------+
| 6      | 108.3        | 2,3,5 หรือ 5  | 25% ( 27.1    | 4.3           |
|        |              |              | ล้านบาท )      |               |
+--------+--------------+--------------+---------------+---------------+
| 7      | 0.8          | 3            | -             | 0.1           |
+--------+--------------+--------------+---------------+---------------+
| 8      | 213.1        | 1,2,3,5      | 25% ( 53.3    | 93.3          |
|        |              |              | ล้านบาท )      |               |
+--------+--------------+--------------+---------------+---------------+
| 9      | 39.4         | 3,4          | 40% ( 15.8    | 2.8           |
|        |              |              | ล้านบาท )      |               |
+--------+--------------+--------------+---------------+---------------+
| 10     | 18.0         | 5            | -             | 5.8           |
+--------+--------------+--------------+---------------+---------------+
| 11     | 52.4         | 2,3,5,6 หรือ  | 25% ( 11.5    | 0.1           |
|        |              | 5,6          | ล้านบาท )      |               |
+--------+--------------+--------------+---------------+---------------+
| 12     | 26.0         | 1,2,3,5      | 77% ( 19.9    | 16.9          |
|        |              |              | ล้านบาท )      |               |
+--------+--------------+--------------+---------------+---------------+

กลุ่มที่ 13 จำนวน 141.3 ล้านบาท ชำระภายใน 90 วัน
นับจากวันที่มีคำวินิจฉัยถึงที่สุดของคณะกรรมการวินิจฉัยอุทธรณ์ หรือของศาลภาษีอากร แล้วแต่กรณี
เต็มตามจำนวน โดยให้นำเงินที่กรมสรรพากรมีหนี้คงค้างต่อบริษัท
มาหักกลบลบหนี้ภาษีอากรที่บริษัทต้องชำระ และชำระหนี้ภาษีในส่วนที่เหลือเต็มจำนวน

ในกรณีที่บริษัทสามารถหาแหล่งเงินทุนได้ใหม่ในระหว่างที่ปฏิบัติตามแผนนี้
สามารถเสนอแก่เจ้าหนี้เพื่อขอปลดหนี้ทั้งหมดหรือบางส่วน ณ เวลาหนึ่งเวลาใดได้
โดยถ้าเจ้าหนี้ตกลงที่จะรับชำระหนี้ก่อนครบกำหนด การชำระหนี้จะคิดตามมูลค่าปัจจุบันของหนี้
โดยใช้อัตราส่วนลดที่อัตราดอกเบี้ยต่ำสุดของลูกค้าชั้นดี ณ วันที่ชำระหนี้

การชำระคืนเงินต้นให้ชำระดังนี้ หนี้ผ่อนชำระมีดอกเบี้ย หนี้ผ่อนชำระไม่มีดอกเบี้ย และหนี้แขวนไว้
ตามลำดับ

ลำดับความสำคัญก่อนหลังในการคืนหนี้

บริษัทจะจ่ายชำระหนี้ทุกไตรมาสโดยมีลำดับการจ่ายดังนี้

ลำดับที่ 1 กลุ่ม 3 หนี้บุริมสิทธิ์ ปลอดชำระเงินต้น 3 เดือนนับแต่วันที่ศาลเห็นชอบด้วยแผน
และจ่ายครบถ้วนภายใน 6 เดือน

ลำดับที่ 2 กลุ่ม 4 เจ้าหนี้ที่จำเป็นต่อการสนับสนุนธุรกิจ ปลอดชำระเงินต้น 9 เดือน
นับแต่วันที่ศาลเห็นชอบด้วยแผน โดยจ่ายชำระงวดที่ 1 และงวดที่ 2 รวมประมาณ 2.1
ล้านบาทโดยเฉลี่ยจ่ายตามสัดส่วนหนี้ในกลุ่ม 4
หลังจากนั้นจะผ่อนจ่ายภายใต้กฏเกณฑ์เดียวกันกับเจ้าหนี้กลุ่มอื่นๆ ในลำดับที่ 3

ลำดับที่ 3 หนี้คงเหลือของทุกกลุ่ม ปลอดชำระเงินต้น 2 ปี 6 เดือนนับแต่วันที่ศาลเห็นชอบด้วยแผน
และจ่ายครบถ้วนในปี 2552 โดยจ่ายจากกระแสเงินสดคงเหลือจากการดำเนินงาน

ระยะเวลาดำเนินการตามแผนและผลสำเร็จของแผน

ระยะเวลาดำเนินการตามแผน

แผนฟื้นฟูกำหนดระยะเวลาในการชำระหนี้ไว้อย่างน้อย 10 ปี
โดยกำหนดระยะเวลาที่ผู้บริหารแผนจะดำเนินกิจการของบริษัทตามแผนไว้เป็นเวลาสูงสุด 5 ปี
ซึ่งเป็นระยะเวลาที่กำหนดไว้ในกฎหมาย เพื่อดำเนินการตามแผนให้เสร็จสิ้น
โดยสามารถขอขยายเวลาออกไปได้สูงสุดสองครั้ง ครั้งละ 1 ปี

ผลสำเร็จของแผน

การปรับปรุงโครงสร้างทุน

-   ดำเนินการเปลี่ยนมูลค่าที่ตราไว้ของหุ้นกู้แปลงสภาพจากเดิม 1 ล้านบาทเป็น 1 พันบาท
    และยกเลิกการกันสำรองหุ้นสามัญเพื่อรองรับหุ้นกู้แปลงสภาพจากเดิมกำหนดไว้ไม่เกิน
    20,000,000 หุ้นเปลี่ยนเป็นไม่เกิน 5,000,000
    ล้านหุ้นเพื่อรองรับหุ้นกู้แปลงสภาพที่เกิดจากการปรับโครงสร้างหนี้ตามแผนฟื้นฟู

-   ทำการลดทุนเหลือร้อยละ 40 ของทุนจดทะเบียนเดิม โดยลดมูลค่าที่ตราไว้จากเดิม 10
    บาทเหลือ 4 บาท ดังนั้นบริษัทจะเหลือทุนจดทะเบียน 280 ล้านบาท
    ประกอบด้วยหุ้นสามัญจำนวน 70,000,000 หุ้นมูลค่าตราไว้หุ้นละ 4 บาท
    ทั้งนี้ส่วนที่ลดทุนดังกล่าวและทุนสำรองตามมาตรา 51 และมาตรา 116 ตาม พ.ร.บ.
    บริษัทมหาชนจำกัด พ.ศ. 2543
    ทั้งหมดจะนำมาหักลบกับผลขาดทุนสะสมที่แสดงไว้ในงบดุลของบริษัท

-   ดำเนินการเพิ่มทุนจดทะเบียนจาก 280 ล้านบาท เป็น 580 ล้านบาท
    โดยออกหุ้นสามัญเพิ่มทุนจำนวน 75,000,000 หุ้น มูลค่าหุ้นละ 4 บาท

-   จัดสรรหุ้นให้กับผู้บริหารแผนตามวัตถุประสงค์ในการคงสัดส่วนการถือหุ้นของผู้ถือหุ้นรายใหญ่เดิมหลังการปรับโครงสร้างหนี้ไม่น้อยกว่าร้อยละ
    26 ของทุนจดทะเบียน จำนวน 30,000,000 หุ้น ราคาหุ้นละ 0.01 บาท
    ทั้งนี้ผู้บริหารแผนจะต้องถือหุ้นที่เพิ่มทุนนี้รวมกับหุ้นที่ถืออยู่เดิมก่อนเพิ่มทุน
    เฉพาะในส่วนที่ปลอดจากภาระผูกพัน จนกระทั่งได้ชำระหนี้ตามแผนจนครบถ้วน

-   การแปลงหนี้เป็นทุนโดยเจ้าหนี้ตามแผน จำนวนประมาณ 80,000,000 หุ้น ที่ราคาหุ้นละ 4
    บาท

การวิเคราะห์ผลการดำเนินงานปี 2544

ปี 2544
เศรษฐกิจโลกชะลอตัวค่อนข้างรุนแรงเนื่องจากเศรษฐกิจสหรัฐอเมริกาที่เริ่มส่งสัญญาณการชะลอตัวตั้งแต่ครึ่งหลังของปี
2543
ยิ่งไปกว่านั้นยังถูกซ้ำเติมด้วยเหตุการณ์การก่อวินาศกรรมที่รุนแรงในสหรัฐในช่วงปลายไตรมาสที่สาม
กลายเป็นปัจจัยลบต่อการฟื้นตัวของเศรษฐกิจสหรัฐที่คาดว่าจะดีขึ้นในช่วงปลายปี
และฉุดรั้งการเติบโตของเศรษฐกิจในประเทศอื่นๆที่หวังพึ่งการส่งออกไปยังตลาดใหญ่อย่างสหรัฐอเมริการด้วย
ประเทศต่างๆจึงปรับการคาดการณ์อัตราการเติบโตของเศรษฐกิจลง
สำหรับประเทศไทยก็ได้มีการปรับลดอัตราขยายตัวทางเศรษฐกิจลงหลายครั้งจากที่ขยายตัวร้อยละ
4.2 และ 4.4 ในปี 2542 และ 2543 ตามลำดับเหลือเพียงร้อยละ 1.5
ทั้งนี้ปัจจัยที่เป็นอุปสรรคต่อการขยายตัวทางเศรษฐกิจ ได้แก่ การส่งออกที่หดตัวลง
การบริโภคชะลอตัวลงจากความเชื่อมั่นของผู้บริโภคอยู่ในระดับต่ำ การลงทุนก็ชะลอตัวลง
หนี้ที่ไม่ก่อให้เกิดรายได้ยังคงสูงอย่างไรก็ตามเสถียรภาพทางเศรษฐกิจของประเทศอยู่ในระดับที่มั่นคงขึ้น
โดยเงินสำรองทางการเพิ่มสูงขึ้น
หนี้ต่างประเทศลดลงอย่างต่อเนื่องและอัตราเงินเฟ้ออยู่ในระดับต่ำ

ถึงแม้สภาพเศรษฐกิจของประเทศในปีที่ผ่านมาจะยังไม่มีการฟื้นตัวที่ชัดเจน
แต่อุตสาหกรรมโฆษณากลับมีการขยายตัวสูงขึ้นประมาณร้อยละ 3.8
โดยการโฆษณาผ่านสื่อโทรทัศน์ซึ่งเป็นแหล่งรายได้ของบริษัทมีอัตราการเติบโตเพิ่มขึ้นร้อยละ 8
จากปี 2543 ซึ่งมีสาเหตุมาจากการใช้สื่อเพิ่มขึ้นและจากการปรับเปลี่ยนราคาเพิ่มขึ้นด้วย

ในปี 2544 บริษัทและบริษัทย่อยมีผลการดำเนินงานดังนี้

รายได้

รายได้รวมปี 2544 เท่ากับ 294.19 ล้านบาท เพิ่มขึ้นจากปี 2543 ซึ่งมีรายได้ 239.64
ล้านบาทเท่ากับ 54.55 ล้านบาท หรือคิดเป็นร้อยละ 22.76 รายได้รวมกว่าร้อยละ 99
มาจากกลุ่มธุรกิจโทรทัศน์หรือกล่าวได้ว่าเป็นรายได้ของบริษัท มีเดีย ออฟ มีเดียส์ จำกัด (มหาชน)
ทั้งนี้เนื่องจากบริษัท อัครมีเดีย จำกัด และ บริษัท เอ็ม แอนด์ ดี เอนเตอร์เทนเมนท์ จำกัด
ซึ่งเป็นบริษัทในกลุ่มธุรกิจโทรทัศน์ ไม่ได้ดำเนินการในปัจจุบัน จึงไม่มีรายได้เกิดขึ้น
รายได้รวมส่วนใหญ่มาจากรายได้จากการโฆษณา ซึ่งในปี 2544 มียอด 251.37 ล้านบาท เพิ่มขึ้น
51.01 ล้านบาทหรือร้อยละ25.46 เมื่อเทียบกับยอดปี 2543 จำนวน 200.36 ล้านบาท
ถึงแม้จำนวนรายการที่ผลิตจะลดลง 1 รายการ
ทั้งนี้เป็นผลจากการขยายตัวของอุตสาหกรรมโฆษณาทางโทรทัศน์โดยรวม
และนโยบายของบริษัทในการเน้นที่จะผลิตแต่รายการที่มีศักยภาพในการทำกำไรเท่านั้น

ต้นทุนและค่าใช้จ่ายในการดำเนินงาน

บริษัทมีอัตรากำไรขั้นต้นจากรายได้ค่าโฆษณาร้อยละ 22.04
สูงขึ้นเมื่อเทียบกับปีก่อนที่มีอัตรากำไรขั้นต้นร้อยละ 16.71
ทั้งนี้เป็นผลจากการปรับเปลี่ยนรายการโทรทัศน์และการควบคุมต้นทุนที่ทำอย่างต่อเนื่อง

ค่าใช้จ่ายในการขายและบริหารปี 2544 จำนวน 148.56 ล้านบาท ลดลงอย่างมากจากปีก่อนถึง
216.98 ล้านบาทหรือคิดเป็นร้อยละ 59.36 มีสาเหตุสำคัญจาก

-   การลดลงของขาดทุนจากการโอนสิทธิเรียกร้องในลูกหนี้ของบริษัทย่อยแห่งหนึ่งจำนวน 69.7
    ล้านบาท รายการดังกล่าวไม่เกิดขึ้นในปีนี้

-   การลดลงของการตั้งหนี้สงสัยจะสูญจำนวน 85.46 ล้านบาท

-   การลดลงของการตั้งสำรองสำหรับหนี้สินจากการค้ำประกันบริษัทร่วม คือ บริษัท อิรูล่า จำกัด
    ตามคำพิพากษาของศาล จำนวน 28.32 ล้านบาท

-   การลดลงของค่าเสื่อมราคาและค่าตัดจ่ายเป็นจำนวน 13 ล้านบาท

-   ค่าโฆษณาประชาสัมพันธ์ลดลง 7 ล้านบาทและค่าใช้จ่ายอื่นๆลดลง 13 ล้านบาท
    จากการควบคุมการใช้ค่าใช้จ่ายต่างๆอย่างมีประสิทธิภาพ

ดอกเบี้ยจ่าย

การผิดนัดชำระหนี้ตามแผนการปรับโครงสร้างหนี้กับเจ้าหนี้สถาบันการเงินระหว่างปี 2543
ทำให้บริษัทต้องกลับไปใช้อัตราดอกเบี้ยเดิมซึ่งเป็นอัตราดอกเบี้ยผิดนัดในการลงบัญชี
และเนื่องจากแผนฟื้นฟูกิจการของบริษัทได้รับการอนุมัติเห็นชอบจากศาลในวันที่ 15 มกราคม 2545
จึงทำให้บริษัทต้องบันทึกดอกเบี้ยจ่ายจำนวน 58.33
ล้านบาทเป็นดอกเบี้ยจ่ายและค่าใช้จ่ายค้างจ่ายในบัญชีสำหรับปี 2544

ขาดทุนสุทธิ

ผลจากการเพิ่มขึ้นของรายได้
และการลดลงของต้นทุนและค่าใช้จ่ายในการบริหารรวมทั้งดอกเบี้ยจ่ายดังกล่าวข้างต้น
ทำให้บริษัทมีผลขาดทุนสุทธิในปี 2544 จำนวน 139.09 ล้านบาท ขาดทุนลดลงจากปีก่อนเป็นจำนวน
259.24 ล้านบาท คิดเป็นร้อยละ 65.08

การวิเคราะห์ฐานะการเงินปี 2544

สภาพคล่อง

บริษัทอยู่ในสภาพที่ขาดสภาพคล่องอย่างรุนแรงต่อเนื่องมาตั้งแต่ปี 2540
ส่งผลให้อำนาจการต่อรองทางการค้าหมดไป
การชำระค่าเช่าเวลาสถานีและตันทุนอื่นต้องชำระเป็นเงินสด ทำให้การดำเนินธุรกิจมีอุปสรรคยิ่งขึ้น
เงินที่เก็บได้จากยอดขายไม่เพียงพอที่บริษัทจะนำไปชำระหนี้เก่าได้
บริษัทอยู่ในสภาพที่มีหนี้สินล้นพ้นตัว จึงตัองขอยื่นฟื้นฟูต่อศาลล้มละลายกลาง
ซึ่งเป็นหนทางหนึ่งที่ช่วยให้บริษัทสามารถดำเนินธุรกิจต่อไปได้ กล่าว

คือหนี้สินต่างๆกับสถาบันการเงินและหนี้ทางการค้าทั้งหมดที่บริษัทมีอยู่ ณ วันที่ 1 ธันวาคม 2543
ได้ถูกนำไปปรับโครงสร้าง และในระหว่างที่กระบวนการฟื้นฟูยังคงดำเนินการอยู่
บริษัทยังไม่ต้องชำระหนี้สินต่างๆดังกล่าวนี้
ทำให้บริษัทมีสภาพคล่องพอสำหรับการดำเนินงานในปีที่ผ่านมา
นอกจากนี้ภายหลังจากการผ่านแผนฟื้นฟูกิจการ
จะทำให้อัตราส่วนสภาพคล่องของบริษัทดีขึ้นเนื่องจากหนี้ที่ทำการปรับโครงสร้างซึ่งปัจจุบันแสดงเป็นหนี้สินหมุนเวียนจะถูกจัดประเภทเป็นหนี้สินระยะยาว

จากรายได้ที่เพิ่มขึ้นรวมทั้งต้นทุนและค่าใช้จ่ายที่ลดลงในปี 2544
กอรปกับคุณภาพลูกหนี้ที่ดีขึ้นในปัจจุบัน
ส่งผลดีต่อสภาพคล่องของบริษัทโดยงบกระแสเงินสดรวมแสดงกระแสเงินสดจากกิจกรรมดำเนินงานเป็นบวกเป็นปีแรกนับแต่ปี
2540 เป็นต้นมา โดยมียอดคงเหลือ 3.45 ล้านบาทในขณะที่แสดงยอดติดลบเป็นจำนวน 17.09
ล้านบาทและ 51.75 ล้านบาทในปี 2542 และ 2543 ตามลำดับ

ความเหมาะสมของโครงสร้างเงินทุน

ผลการดำเนินงานที่ขาดทุนอย่างต่อเนื่องมาตลอดระยะเวลา 4
ปีที่ผ่านมาทำให้บริษัทมีส่วนของผู้ถือหุ้นต่ำกว่าศูนย์และติดลบถึง 653.47 ล้านบาทเมื่อสิ้นปี 2544
บริษัทคาดว่าปัญหาโครงสร้างเงินทุนจะได้รับการแก้ไขเมื่อแผนฟื้นฟูกิจการของบริษัทได้รับความเห็นชอบจากศาล
โดยการปลดหนี้เงินต้นและดอกเบี้ยค้างจ่าย
ตลอดจนการลดทุนและเพิ่มทุนให้เจ้าหนี้ที่แปลงหนี้เป็นทุนตามที่ระบุในแผนฟื้นฟู
จะเป็นส่วนหนึ่งที่ทำให้ส่วนของผู้ถือหุ้นกลับเป็นบวกได้

คุณภาพสินทรัพย์ 

สินทรัพย์รวม ณ สิ้นปี 2544 แสดงยอด 484.80 ล้านบาทลดลงจากปีก่อนคิดเป็นร้อยละ 22.11
ประกอบด้วย ลูกหนี้การค้าสุทธิจำนวน 169.82 ล้านบาทคิดเป็นร้อยละ 35.03
สินทรัพย์หมุนเวียนอื่น 131.37 หรือร้อยละ 27.10 สินค้าคงเหลือและลิขสิทธิ์รวม 55.64
ล้านบาทหรือร้อยละ 11.47 เงินลงทุนระยะยาว 40.78ล้านบาทหรือร้อยละ 8.41
และสินทรัพย์ถาวร 68.67 หรือร้อยละ 14.16

ลูกหนี้การค้าสุทธิจำนวน 169.82 ล้านบาท ณ. วันที่ 31 ธันวาคม 2544 ลดลง 43
ล้านบาทจากปีก่อน เนื่องจากคุณภาพลูกหนี้ปัจจุบันดีขึ้น ระยะเวลาเก็บหนี้เฉลี่ยของบริษัทลดลงจาก
455 วันในปี 2543 เหลือ 268 วันปี 2544 ยอดลูกหนี้การค้าสิ้นปีประกอบด้วย
ลูกหนี้การค้า-บริษัทอื่นจำนวนสุทธิ 76 ล้านบาท ลูกหนี้ตามสัญญาแลกเปลี่ยน 84 ล้านบาท
และลูกหนี้บริษัทที่เกี่ยวข้องกัน 9 ล้านบาท ลูกหนี้การค้า-บริษัทอื่นมียอดที่ค้างชำระไม่เกิน 12 เดือน
เป็นจำนวนสุทธิ 33.4 ล้านบาท คิดเป็นร้อยละ 44 ของยอดลูกหนี้-บริษัทอื่นทั้งหมด
สำหรับยอดลูกหนี้ที่ค้างชำระเกิน 12 เดือนนั้น บริษัทได้ตั้งสำรองหนี้สูญไว้แล้วประมาณร้อยละ 80
บริษัทคาดว่าจะได้รับชำระคืนจากยอดที่ไม่ได้ตั้งสำรอง
ผลกระทบที่อาจเกิดขึ้นจากการที่บริษัทตั้งสำรองไม่เพียงพอ คือ
จะทำให้ผลขาดทุนที่แสดงในงบกำไรขาดทุนสูงขึ้น แต่จะไม่มีผลต่องบกระแสเงินสด

ในปี 2544
บริษัทได้ปรับเกณฑ์การตั้งสำรองหนี้สงสัยจะสูญให้เข้มงวดขึ้นโดยเริ่มตั้งสำรองเมื่อลูกหนี้ค้างชำระเกินกว่า
6 เดือนขึ้นไป โดยกำหนดเงื่อนไขการตั้งสำรองดังนี้ ลูกหนี้ค้างชำระเกินกว่า 6 เดือน ตั้งสำรอง
50% ลูกหนี้ค้างชำระเกินกว่า 8 เดือน ตั้งสำรอง 80% และลูกหนี้ค้างชำระเกินกว่า 12 เดือน
ตั้งสำรอง 100%

นอกจากนี้ลูกหนี้ที่ได้ดำเนินการเจรจาปรับหนี้แล้วหรืออยู่ในระหว่างการผ่อนชำระหนี้ตามคำสั่งศาลได้ย้อนกลับเป็นหนี้ที่มีปัญหาอีก
จึงทำให้บริษัทตั้งสำรองหนี้สงสัยจะสูญในบัญชีปี 2544 เป็นจำนวน 44 ล้านบาท

ปัจจุบันลูกหนี้ที่บริษัทได้ตั้งสำรองแล้วและกำลังดำเนินการตามกฎหมายมีจำนวน 42 ล้านบาท
บริษัทคาดว่าจะได้รับชำระหนี้คืนจากลูกค้ากลุ่มนี้ไม่เกินร้อยละ 50

สินค้าคงเหลือจำนวน 28.52 ล้านบาท ณ สิ้นปี 2544
รวมสินค้าคงเหลือที่บริษัทผลิตขึ้นเพื่อขายในโอกาสพิเศษต่างๆ จำนวน 24.4 ล้านบาท
ซึ่งประกอบด้วยเหรียญ 12 ราศี ทั้งเงินและทองแดง มูลค่า 17.14 ล้านบาท
และของชำร่วยประกอบการขายวีดีโอเทปชุดสามก็ก จำนวน 7.2 ล้านบาท
โอกาสที่จะทำรายได้จากสินค้าเหล่านี้มีน้อย
ดังนั้นบริษัทจึงได้คำนึงถึงมูลค่ายุติธรรมและได้ตั้งสำรองสินค้าเสื่อมคุณภาพในบัญชีแล้ว

สินทรัพย์หมุนเวียนอื่นจำนวน 131.37 ล้านบาทประกอบด้วยรายการหลักคือ ภาษีมูลค่าเพิ่ม 39
ล้านบาท ภาษีเงินได้หัก ณ ที่จ่ายและจ่ายล่วงหน้า จำนวน 53.5 ล้านบาท
(รวมยอดภาษีจ่ายล่วงหน้าปี 2540 ฃึ่งบริษัทได้ยื่นขอคืนภาษีไว้จำนวนประมาณ 28 ล้านบาท )
และลูกหนี้เงินให้กู้ยืมอื่นจำนวน 26.95 ล้านบาท

เงินลงทุนระยะยาวมียอด ณ สิ้นปี 2544 จำนวน 40.78 ล้านบาท ลดลง 25.95
ล้านบาทจากปีก่อน เนื่องจากการลดลงจำนวน 11.7 ล้านบาทของเงินลงทุนในบริษัท ทีวีธันเดอร์
จำกัด-บริษัทร่วมซึ่งมีผลประกอบการขาดทุนจากการตั้งสำรองการด้อยค่าของสินทรัพย์ถาวร
และการลดลงของมูลค่าสินทรัพย์สุทธิจำนวน 14.2 ล้านบาทของหุ้นทุนของ THE LAND
DEVELOPMENT FUND LTD ซึ่งจดทะเบียนกับ THE BERMUDA STOCK EXCHANGE

หนี้สิน

ยอดคงเหลือของหนี้สินรวม ณ สิ้นปี 2544 จำนวน 1,138.27 ล้านบาท
โดยส่วนใหญ่เป็นหนี้สินที่ทำการปรับโครงสร้างตามแผนฟื้นฟู หนี้สินรวมเพิ่มขึ้นเพียง 15.74
ล้านบาทจากปี 2543
เนื่องจากเงื่อนไขในการชำระหนี้เจ้าหนี้การค้าต่างๆเปลี่ยนจากเครดิตเป็นเงินสด